La falla Gran Via del Sud celebra la presentació de les màximes representants de 2019
28 de Gener de 2019

La ronda de presentacions falleres continua a Bétera i este cap de setmana ha sigut el torn de la Falla Gran Via del Sud, una nombrosa comissió que un any més ha preparat el acte amb il·lusió i afecte.

L'auditori de la Casa de la Cultura de Bétera es va omplir per acomiadar els màxims representants de 2018 i rebre als de 2019 amb tota la solemnitat possible. Claudia Hernández i Jose Vicente Ortiz s'acomiadaven d'un any únic posant les bandes a la comissió infantil. Després arribava el torn de conéixer i exaltar a Ivan Carrasco, president Infantil 2019, i a Marieta Navarro, Fallera Major Infantil 2019.

Després de la primera part va arribar el torn de presentar als adults i acomiadar a la que ha sigut Fallera Major de 2018, Ana María Garijo, qui es va encarregar de rebre a tots els fallers i falleres de la comissió. Un vegada presentats arribava el moment d'Adriana Llistó, qui emocionada i feliç, pujava a la passarel·la per a ser exaltada com a Fallera Major de 2019, del braç de qui ja és el seu president, Vicent Manuel Miret.

Després arribava el torn dels balls tradicionals i dels mantenidors. El mantenidor d'honor, Juan Antonio Batlle, recordava a tots els presents que la falla Gran Via del Sud és una gran comissió, una de les millors de València i així cal defensar-allà on anem". Després Cèlia Roca dedicava unes boniques paraules a Marieta i Carles Llistó a la seua cosina i Fallera Major, Adriana.

Finalment la regidora de Festes, Raquel Puig, va voler destacar en el seu discurs la importància de la dona en les falles, "m'agradaria que reivindiquem la figura de la dona dins del món faller, no només com a representant d'una comissió, sinó també pel seu paper dins d'ella. El treball que fan moltes dones dins el món faller, en molts àmbits no ha sigut gens fàcil, però gràcies a totes estes dones per ser part integradora d'esta societat i gràcies a totes vosaltres pel paper que feu dins la vostra comissió. Les falles també són cosa de dones: artistes, pirotècniques i presidentes".